53. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 112891 της 29 Νοεμ./4 Δεκ. 1976 (ΦΕΚ Β' 1459) Περί κατανομής 59 θέσεων του Κλάδου ΑΡ5 Κοινωνικών Λειτουργών Φυλακών και Καταστημάτων Ανηλίκων. 54. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΔΙΚΑΙΟΣΥΝΗΣ ΚΑΙ  ΟΙΚΟΝΟΜΙΚΩΝ Αριθ. 10789 της 28/29 Ιαν. 1977 (ΦΕΚ Β' 55) Περί προαγωγής θέσεων Κλάδων ΜΕ και ΣΕ Φυλακών και Σωφρονιστικών Καταστημάτων. Έχοντες υπ' όψει τας διατάξεις του άρθρου 43 του Ν. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.», εν συνδυασμώ προς τας διατάξεις των άρθρων 29 και 30 παράγρ. 3 του Ν. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.», αποφασίζομεν: Τροποποιούντες την υπ' αριθ. 58443/14.6.1975 απόφασιν ημών, δημοσιευθείσαν εις το υπ' αριθ. 659 (τεύχος Β') της 21 Ιουνίου ΦΕΚ, ορίζομεν τα κάτωθι: Άρθρον 1. Εις τον Κλάδον ΜΕ1 Διοικητικών Σωφρονιστικών Καταστημάτων, συνιστώνται 4 θέσεις επί βαθμοίς 5ω-4ω επί αντιστοίχω μειώσει των ήδη υφισταμένων θέσεων εισαγωγικού βαθμού του Κλάδου τούτου, οριζομένου ούτω του συνολικού αριθμού των θέσεων επί βαθμοίς 5ω-4ω εις 16 και των ενιαίων επί βαθμοίς 10ω-6ω, εις 88. Άρθρον 2. Εις τον Κλάδον ΜΕ2 Βαθμούχων Προσωπικού Φυλάξεως Σωφρονιστικών Καταστημάτων, συνιστώνται 5 θέσεις επί βαθμοίς 5ω-4ω επί αντιστοίχω μειώσει των ήδη υφισταμένων θέσεων εισαγωγικού βαθμού του Κλάδου του, οριζομένου ούτω του συνολικού αριθμού των θέσεων επί βαθμοίς 5ω-4ω (Αρχιφυλάκων) εις 27 και των ενιαίων επί βαθμοίς 9ω-6ω (Υπαρχιφυλάκων), εις 153. Άρθρον 3. Εις τον Κλάδον ΣΕ1 Φυλάκων Σωφρονιστικών Καταστημάτων, συνιστώνται 90 θέσεις επί βαθμώ 7ω επί αντιστοίχω μειώσει των ήδη υφισταμένων θέσεων εισαγωγικού βαθμού του Κλάδου τούτου, οριζομένου ούτω του συνολικού αριθμού των θέσεων επί βαθμώ 7ω, εις 135 και των ενιαίων επί βαθμοίς 11ω-8ω, εις 765. Η παρούσα δημοσιευθήτω δια της Εφημερίδος της Κυβερνήσεως. 